съществуването на значителни нарушения и вследствие на това и формирането на нормалната стойност не отговарят на членове 1, 2, 6.1 и 18.1 от АС.
 (127)
 В конкретния случай Комисията приложи съответните правила от член 2, параграф 6а от основния регламент. Законодателят на ЕС прие тези правила, спазвайки изцяло задълженията на ЕС съгласно разпоредбите на СТО. Комисията отбелязва също така, че в разпоредбите на СТО няма абсолютно правило нормалната стойност винаги да се формира въз основа на вътрешните разходи и цени. Освен това Комисията не е съгласна с мнението, че раздел 15 от Протокола вече не е релевантен за дъмпинговите разследвания относно Китай и припомни, че в рамките на системата за уреждане на спорове в СТО има висящ спор по този въпрос, в който тя защити това становище във връзка с формулировката на буква г), целта ѝ и историята на преговорите по тази разпоредба. Поради това Комисията отхвърли тези твърдения.
 3.2.2.11. Заключение
 (128)
 Анализът, изложен в раздели 3.2.2.2—3.2.2.9, който включва разглеждане на всички налични доказателства във връзка с намесата на Китай в нейната икономика като цяло, както и в керамичния сектор (в това число на продукта, предмет на прегледа), показа, че нито цените, нито разходите, включително тези за суровини, енергия и труд, са формирани от силите, действащи на свободния пазар, защото са повлияни от съществена правителствена намеса по смисъла на член 2, параграф 6а, буква б) от основния регламент, както е показано от действителното или потенциалното въздействие на един или повече съответни елементи, посочени в него. Въз основа на това и предвид липсата на съдействие от страна на ПК Комисията стигна до заключението, че в този случай не е целесъобразно да се използват цените и разходите на вътрешния пазар, за да се определи нормалната стойност.
 (129)
 Вследствие на това Комисията пристъпи към формиране на нормалната стойност изключително на основата на разходи за производство и продажба, отразяващи цени или референтни стойности, при които няма нарушения, което в този случай означава на основата на съответните разходи за производство и продажба в подходяща представителна държава в съответствие с член 2, параграф 6а, буква а) от основния регламент, както е изложено в следващия раздел.
 3.2.3. Представителна държава
 3.2.3.1. Общи бележки
 (130)
 След като установи, че значителни нарушения засягат цените и/или разходите в китайския сектор на керамичните съдове и прибори за сервиране или за кухня съгласно член 2, параграф 6а), буква б) от основния регламент, Комисията формира нормалната стойност въз основа на разходите за производство и продажба в подходяща представителна държава в съответствие с член 2, параграф 6а, буква а) от основния регламент.
 (131)
 Изборът на представителната държава се основаваше на следните критерии:
 1.
 равнище на икономическо развитие, сходно с това на КНР. За тази цел Комисията използва държавите с брутен национален доход на глава от населението, сходен с този на КНР, въз основа на базата данни на Световната банка (116);
 2.
 производство на разглеждания продукт в тази държава;
 3.
 наличие на съответни публични данни в тази държава;
 4.
 в случаите, когато има повече от една възможна представителна държава, приоритет се дава, когато това е подходящо,